10-jarige ernstig beseer na trein haar tref | Maroela Media
'n 10-jarige meisie is in 'n ernstige toestand in die Chris Hani Baragwanath-hospitaal, na 'n trein haar Vrydagmiddag getref het.
Volgens Jeffery Wicks, woordvoerder van Netcare911, het die meisie glo probeer om van 'n platform by die West Rail-stasie in West Village, Krugersdorp, op 'n bewegende trein te spring en het tussen die trein die platform beland.
"Paramedici het op die toneel gekom en die meisie in 'n kritieke toestand gevind. Sy het ernstige besering aan haar onderlyf opgedoen. Sy is op die toneel gestabiliseer en is met 'n helikopter na die hospitaal geneem," het Wicks aan Maroela Media gesê.